CELEX: 
Language: sk
Date: 2019-02-18 00:00:00
Title: VYKONÁVACIE ROZHODNUTIE KOMISIE (EÚ) …/… ktorým sa zostavuje zoznam povinných prieskumov a prahových hodnôt na účely viacročného programu Únie na zber a správu údajov v odvetví rybolovu a akvakultúry

VYKONÁVACIE ROZHODNUTIE KOMISIE (EÚ) …/…
            
            
               z 18. 2. 2019,
            
            
               ktorým sa zostavuje zoznam povinných prieskumov a prahových hodnôt na účely viacročného programu Únie na zber a správu údajov v odvetví rybolovu a akvakultúry
            
            
               EURÓPSKA KOMISIA,
            
            
               so zreteľom na Zmluvu o fungovaní Európskej únie,
            
            
               so zreteľom na nariadenie Európskeho parlamentu (EÚ) 2017/1004 zo 17. mája 2017 o vytvorení rámca Únie pre zber, správu a využívanie údajov v odvetví rybárstva a pre podporu vedeckých odporúčaní súvisiacich so spoločnou rybárskou politikou, a ktorým sa zrušuje nariadenie Rady (ES) č. 199/2008
                  1
               , a najmä na jeho článok 4 ods. 1 prvý a tretí pododsek,
            
            
               keďže:
            
            
               (1)Podľa článku 25 nariadenia (EÚ) č. 1380/2013 majú členské štáty zbierať biologické, environmentálne, technické a sociálno-ekonomické údaje potrebné na riadenie rybárstva. Platnosť viacročného programu Únie na zber, správu a využívanie údajov v odvetví rybolovu a akvakultúry (EU MAP) na obdobie 2017 – 2019, ktorý bol prijatý vykonávacím rozhodnutím Komisie 2016/1251
                  2
               , sa končí 31. decembra 2019.
            
            
               (2)Členské štáty potrebujú viacročný program Únie na to, aby mohli v rámci svojich vnútroštátnych pracovných plánov špecifikovať a naplánovať svoje činnosti zberu údajov. V súlade s článkom 21 nariadenia Európskeho parlamentu a Rady (EÚ) č. 508/2014 sa tieto vnútroštátne pracovné plány majú predložiť Komisii do 31. októbra roka, ktorý predchádza roku, od ktorého sa má uplatňovať pracovný plán. 
            
            
               (3)S cieľom pripraviť preskúmanie EU MAP po roku 2019 prebiehajú konzultácie s expertmi v rámci Vedeckého, technického a hospodárskeho výboru pre rybárstvo a regionálnych koordinačných skupín, ako aj so zástupcami členských štátov a ďalšími relevantnými zainteresovanými stranami, ktoré sa uzavrú koncom roka 2019. Nový program EU MAP, v ktorom budú zohľadnené výsledky týchto konzultácií, teda nemožno prijať skôr ako v roku 2021.
            
            
               (4)Na obdobie 2020 – 2021 je preto potrebné prijať ustanovenia o zozname povinných prieskumov na mori a prahových hodnôt, pod ktorých úrovňou členské štáty nie sú povinné zbierať údaje, ktoré obsahuje súčasný program EU MAP, na základe nariadenia (EÚ) 2017/1004. 
            
            
               (5)Týmto rozhodnutím sa teda v súlade s článkom 4 nariadenia (EÚ) 2017/1004 stanovuje zoznam povinných prieskumov na mori a prahových hodnôt, pod ktorých úrovňou členské štáty nie sú povinné zbierať údaje na základe svojich činností v oblasti rybolovu a akvakultúry ani vykonávať prieskumy na mori, podľa článku 5 ods. 1 písm. b) a c) daného nariadenia. Podrobné ustanovenia o zbere a správe biologických, environmentálnych, technických a socioekonomických údajov členskými štátmi v zmysle článku 5 ods. 1 písm. a) daného nariadenia sa nachádzajú v delegovanom rozhodnutí Komisie (EÚ) XXX/2019. 
            
            
               (6)Z dôvodov právnej istoty by sa malo zrušiť vykonávacie rozhodnutie Komisie (EÚ) 2016/1251.
            
            
               (7)Opatrenia stanovené v tomto rozhodnutí sú v súlade so stanoviskom Riadiaceho výboru pre rybné hospodárstvo a akvakultúru,
            
            
               PRIJALA TOTO ROZHODNUTIE: 
            
            
               Článok 1
            
            
               Na účely viacročného programu Únie na zber a správu údajov v odvetví rybolovu na obdobie 2020 – 2021 obsahuje príloha k tomuto rozhodnutiu zoznam povinných prieskumov na mori a prahových hodnôt, pod ktorých úrovňou členské štáty nie sú povinné zbierať údaje na základe svojich činností v oblasti rybolovu a akvakultúry ani vykonávať prieskumy na mori, týkajúce sa častí viacročného programu Únie podľa článku 5 ods. 1 písm. b) a c) nariadenia EÚ) 2017/1004.
            
            
               Článok 2
            
            
               Vykonávacie rozhodnutie Komisie (EÚ) 2016/1251 sa zrušuje s účinnosťou od 1. januára 2020.
            
         
         
            
               Článok 3
            
            
               Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
            
            
               Uplatňuje sa od 1. januára 2020.
            
            
               V Bruseli 18. 2. 2019
            
            
               
                     Za Komisiu
               
               
                     predseda
                     Jean-Claude JUNCKER
               
            
         
         
            
                  
                     (1)
                  
                        Ú. v. EÚ L 157, 20.6.2017, s. 1.
               
               
                  
                     (2)
                  
                        Vykonávacie rozhodnutie Komisie (EÚ) 2016/1251 z 12. júla 2016, ktorým sa prijíma viacročný program Únie na zber, správu a využívanie údajov v odvetví rybolovu a akvakultúry na obdobie 2017 – 2019 (Ú. v. EÚ L 2017, 1.8.2016, s. 113).
               
            
      
    ---documentbreak--- 
      
         
         
            
               PRÍLOHA 
            
            
               KAPITOLA I
            
            
               Prieskumy na mori
            
            
               Musia sa vykonať minimálne všetky prieskumy na mori uvedené v tabuľke v tejto prílohe [ktorou sa nahrádza tabuľka 10 vo vykonávacom rozhodnutí (EÚ) 2016/1251]; výnimkou je prípad, ak by z revízie prieskumov vyplynulo, že daný prieskum už nie je vhodným zdrojom informácií na účely posúdenia populácií rýb a riadenia rybolovu. Na základe rovnakých kritérií týkajúcich sa vedeckých prieskumov možno do zoznamu dopĺňať nové prieskumy.
            
            
               Členské štáty v pracovných plánoch podľa článku 21 nariadenia (EÚ) č. 508/2014 stanovia, ktoré prieskumy na mori sa vykonajú, a sú zodpovedné sa vykonanie týchto prieskumov. 
            
            
               Členské štáty, ktoré prispievajú k medzinárodným prieskumom, koordinujú svoje úsilie v rámci rovnakého morského regiónu.
            
            
               Členské štáty v rámci svojich vnútroštátnych pracovných plánov garantujú nadväznosť na koncepciu predchádzajúcich prieskumov.
            
            
               Touto kapitolou sa nahrádza kapitola IV vykonávacieho rozhodnutia Komisie (EÚ) 2016/1251.
            
            
            
               KAPITOLA II
            
            
               Hraničné hodnoty
            
            
               1.Táto kapitola sa uplatňuje na odvetvie rybárstva Únie a nahrádzajú sa ňou ustanovenia kapitoly V vykonávacieho rozhodnutia Komisie (EÚ) 2016/1251.
            
            
               2.Biologické údaje sa nemusia zbierať v prípade, že pri určitej populácii alebo určitom druhu rýb:
            
            
               a)podiel členského štátu na súvisiacom celkovom povolenom výlove (TAC) je nižší než 10 % celkového objemu Únie alebo 
            
            
               b)v prípade, že nie je stanovený žiaden TAC, hmotnosť celkových vylodení za predchádzajúce tri roky je nižšia než 10 % priemeru všetkých vylodení v EÚ, alebo 
            
            
               c)členský štát vylodí za rok celkovo menej než 200 ton určitého druhu. Pre druhy, pri ktorých existuje osobitná potreba riadenia, možno na úrovni morského regiónu stanoviť nižšiu prahovú hodnotu.
            
            
               V prípade, že súčet relevantných kvót viacerých členských štátov, ktorých jednotlivé podiely na určitom TAC nepresahujú 10 %, predstavuje viac než 25 % podielu na TAC pre určitú populáciu, 10 % prahová hodnota uvedená v písmene a) sa neuplatňuje a členské štáty zabezpečia rozdelenie úloh na regionálnej úrovni tak, aby odber vzoriek z danej populácie zodpovedal potrebám koncového používateľa. 
            
            
               Na veľké pelagické druhy ani na anadrómne či katadrómne druhy sa nevzťahuje žiadna prahová hodnota.
            
            
               3.Bez toho, aby boli ovplyvnené konkrétnejšie ustanovenia týkajúce sa medzinárodných povinností v rámci regionálnych organizácií riadenia rybárstva, sa v prípade, že podiel Únie na love v určitých medzinárodne využívaných populáciách rýb iných než veľké pelagické druhy alebo druhy migrujúce na veľké vzdialenosti je menší než 10 %, nemusia zbierať žiadne biologické údaje.
            
         
         
            
               4.Do dvoch rokov odo dňa nadobudnutia účinnosti tohto rozhodnutia členské štáty poskytujú odhady úlovkov na základe existujúcich prieskumov rekreačného rybolovu vrátane odhadov získaných na základe prieskumov vykonaných podľa rámca zberu údajov alebo na základe dodatočných pilotných štúdií. Tieto prieskumy umožňujú posúdiť podiel úlovkov rekreačného rybolovu v pomere k úlovkom komerčného rybolovu pre všetky druhy v morskej oblasti, pre ktoré je povinné poskytnúť odhad úlovkov rekreačného rybolovu podľa tohto viacročného programu Únie. Neskoršia koncepcia a rozsah vnútroštátnych prieskumov rekreačného rybolovu vrátane prípadných prahových hodnôt na účely zberu údajov sa koordinujú na úrovni morských regiónov a vychádzajú z potrieb koncového používateľa. 
            
            
               Pre rekreačné úlovky z populácií rýb, ktoré sú predmetom plánov obnovy alebo viacročných riadiacich plánov, ako napríklad veľké pelagické druhy a druhy migrujúce na veľké vzdialenosti, sa neuplatňuje žiadna prahová hodnota.
            
            
               5.Ak je celková produkcia členského štátu nižšia než 1 % celkového objemu a hodnoty produkcie Únie, nemusia sa zbierať žiadne sociálne ani hospodárske údaje o akvakultúre. V prípade druhov, ktoré predstavujú menej než 10 % objemu a hodnoty akvakultúrnej produkcie členského štátu, sa nemusia zbierať žiadne údaje o akvakultúre. Okrem toho platí, že členské štáty s celkovou produkciou nižšou než 2,5 % celkového objemu a hodnoty akvakultúrnej produkcie Únie si môžu určiť zjednodušenú metodiku, ako napríklad pilotné štúdie na extrapolovanie údajov vyžadovaných pri druhoch, ktoré predstavujú viac než 10 % objemu a hodnoty akvakultúrnej produkcie členského štátu.
            
            
               Referenčné údaje sú posledné údaje, ktoré členský štát predkladá podľa nariadenia (ES) č. 762/2008
                  1
               , a zodpovedajúce údaje zverejnené Eurostatom.
            
            
               6.V prípade, že je celková akvakultúrna produkcia členského štátu nižšia než 2,5 % celkového objemu a hodnoty akvakultúrnej produkcie Únie, nemusia sa zbierať žiadne environmentálne údaje o akvakultúre.
            
            
               Referenčné údaje sú posledné údaje, ktoré členský štát predkladá podľa nariadenia (ES) č. 762/2008, a zodpovedajúce údaje zverejnené Eurostatom. 
            
            
               7.Účasť členského štátu (fyzická alebo finančná) na prieskumoch na mori uvedených v zozname prieskumov na mori v tejto prílohe nie je povinná, ak jeho podiel na TAC Únie pre druh, na ktorý je prieskum zameraný, nedosahuje prahovú hodnotu 3 %. Ak TAC nie je stanovený, účasť členského štátu (fyzická alebo finančná) na prieskumoch na mori je povinná, ak jeho podiel na celkových vylodeniach Únie za predchádzajúce tri roky pre určitú populáciu alebo určitý druh nedosahuje prahovú hodnotu 3 %. Prahové hodnoty pri prieskumoch zameraných na viaceré druhy a ekosystémy možno stanoviť na úrovni morských regiónov. 
            
            
               8.Bez ohľadu na body 2 až 7 platí, že v rámci toho istého morského regiónu sa členské štáty môžu dohodnúť na alternatívnych prahových hodnotách.
            
            
               
            
            
               Zoznam prieskumov na mori
                  2
               
            
            
            
                     
                        Názov prieskumu
                     
                  
                  
                     
                        Skratka
                     
                  
                  
                     
                        Oblasť
                     
                  
                  
                     
                        Obdobie
                     
                  
                  
                     
                        Hlavné cieľové druhy 
                     
                  
               
                     
                        Baltské more
                     
                  
               
                     
                        Baltic International Trawl Survey
                     
                  
                  
                     
                        BITS Q1
                     
                     
                        BITS Q4
                     
                  
                  
                     
                        IIIaS, IIIb-d
                     
                  
                  
                     
                        1. a 4. štvrťrok
                     
                  
                  
                     
                        treska škvrnitá a iné druhy žijúce pri morskom dne
                     
                  
               
                     
                        Baltic International Acoustic Survey (jeseň)
                     
                  
                  
                     
                        BIAS
                     
                  
                  
                     
                        IIIa, IIIb-d
                     
                  
                  
                     
                        september – október
                     
                  
                  
                     
                        sleď atlantický a šprota severná
                     
                  
               
                     
                        Gulf of Riga Acoustic Herring Survey
                     
                  
                  
                     
                        GRAHS
                     
                  
                  
                     
                        IIId
                     
                  
                  
                     
                        3. štvrťrok
                     
                  
                  
                     
                        sleď atlantický
                     
                  
               
                     
                        Sprat Acoustic Survey 
                     
                     
                  
                  
                     
                        SPRAS
                     
                  
                  
                     
                        IIId
                     
                  
                  
                     
                        máj
                     
                  
                  
                     
                        šprota severná a sleď atlantický
                     
                  
               
                     
                        Rügen Herring Larvae Survey
                     
                     
                  
                  
                     
                        RHLS
                     
                  
                  
                     
                        IIId
                     
                  
                  
                     
                        marec – jún
                     
                  
                  
                     
                        sleď atlantický
                     
                  
               
                     
                        Severné more a východná časť Severného ľadového oceánu (oblasti ICES I a II)
                     
                  
               
                     
                        International Bottom Trawl Survey
                     
                  
                  
                     
                        IBTS Q1
                     
                     
                        IBTS Q3
                     
                  
                  
                     
                        IIIa, IV
                     
                  
                  
                     
                        1. a 3. štvrťrok
                     
                  
                  
                     
                        treska jednoškvrnná, treska škvrnitá, treska tmavá, sleď atlantický, šprota severná, treska merlang, makrela atlantická, treska koruškovitá
                     
                  
               
                     
                        North Sea Beam Trawl Survey
                     
                  
                  
                     
                        BTS
                     
                  
                  
                     
                        IVb,IVc,VIId
                     
                  
                  
                     
                        3. štvrťrok
                     
                  
                  
                     
                        platesa veľká, solea európska
                     
                  
               
                     
                        Demersal Young Fish Survey
                     
                  
                  
                     
                        DYFS
                     
                  
                  
                     
                        pobrežie Severného mora
                     
                  
                  
                     
                        3. a 4. štvrťrok
                     
                  
                  
                     
                        platesa veľká, solea európska, kreveta sivá
                     
                  
               
                     
                        Sole Net Survey
                     
                  
                  
                     
                        SNS
                     
                  
                  
                     
                        IVb, IVc
                     
                  
                  
                     
                        3. štvrťrok
                     
                  
                  
                     
                        solea európska, platesa veľká
                     
                  
               
                     
                        North Sea Sandeels Survey
                     
                  
                  
                     
                        NSSS
                     
                  
                  
                     
                        IVa, IVb
                     
                  
                  
                     
                        4. štvrťrok
                     
                  
                  
                     
                        piesočnice
                     
                  
               
                     
                        International Ecosystem Survey in the Nordic Seas
                     
                  
                  
                     
                        ASH
                     
                  
                  
                     
                        IIa
                     
                  
                  
                     
                        máj
                     
                  
                  
                     
                        sleď atlantický, treska belasá
                     
                  
               
                     
                        Redfish Survey in the Norwegian Sea and adjacent waters
                     
                  
                  
                     
                        REDNOR
                     
                  
                  
                     
                        II
                     
                  
                  
                     
                        august – september
                     
                  
                  
                     
                        sebastesy
                     
                  
               
                     
                        Mackerel egg Survey
                     
                     
                        (trojročný)
                     
                  
                  
                     
                        NSMEGS
                     
                  
                  
                     
                        IV
                     
                  
                  
                     
                        máj – júl
                     
                  
                  
                     
                        kladenie ikier makrely atlantickej
                     
                  
               
                     
                        Herring Larvae survey
                     
                  
                  
                     
                        IHLS
                     
                  
                  
                     
                        IV,VIId
                     
                  
                  
                     
                        1. a 3. štvrťrok
                     
                  
                  
                     
                        larvy sleďa atlantického a šproty severnej
                     
                  
               
                     
                        NS Herring Acoustic Survey
                     
                  
                  
                     
                        NHAS
                     
                  
                  
                     
                        IIIa, IV,VIa
                     
                  
                  
                     
                        jún – júl
                     
                  
                  
                     
                        sleď atlantický, šprota severná
                     
                  
               
                     
                        Nephrops TVsurvey
                     
                     
                        (FU 3&4)
                     
                  
                  
                     
                        NTV3&4
                     
                  
                  
                     
                        IIIA
                     
                  
                  
                     
                        2. alebo 3. štvrťrok
                     
                  
                  
                     
                        homár štíhly
                     
                  
               
                     
                        Nephrops TVsurvey (FU 6)
                     
                  
                  
                     
                        NTV6
                     
                  
                  
                     
                        IVb
                     
                  
                  
                     
                        september
                     
                  
                  
                     
                        homár štíhly
                     
                  
               
                     
                        Nephrops TVsurvey (FU 7)
                     
                  
                  
                     
                        NTV7
                     
                  
                  
                     
                        IVa
                     
                  
                  
                     
                        2. alebo 3. štvrťrok
                     
                  
                  
                     
                        homár štíhly
                     
                  
               
                     
                        Nephrops TVsurvey (FU 8)
                     
                  
                  
                     
                        NTV8
                     
                  
                  
                     
                        IVb
                     
                  
                  
                     
                        2. alebo 3. štvrťrok
                     
                  
                  
                     
                        homár štíhly
                     
                  
               
                     
                        Nephrops TVsurvey (FU 9)
                     
                  
                  
                     
                        NTV9
                     
                  
                  
                     
                        IVa
                     
                  
                  
                     
                        2. alebo 3. štvrťrok
                     
                  
                  
                     
                        homár štíhly
                     
                  
               
                     
                        Severný Atlantik (oblasti ICES V-XIV a oblasti NAFO)
                     
                  
               
                     
                        International Redfish Trawl and Acoustic Survey (Biennial)
                     
                  
                  
                     
                        REDTAS
                     
                     
                  
                  
                     
                        Va, XII, XIV; NAFO SA 1-3
                     
                  
                  
                     
                        jún/júl
                     
                     
                  
                  
                     
                        sebastesy
                     
                  
               
                     
                        Flemish Cap Groundfish survey
                     
                  
                  
                     
                        FCGS
                     
                  
                  
                     
                        3M
                     
                  
                  
                     
                        júl 
                     
                  
                  
                     
                        druhy žijúce pri morskom dne
                     
                  
               
                     
                        Greenland Groundfish survey
                     
                  
                  
                     
                        GGS
                     
                  
                  
                     
                        XIV, NAFO SA1
                     
                  
                  
                     
                        október/november 
                     
                  
                  
                     
                        treska škvrnitá, sebastesy a ostatné druhy žijúce pri morskom dne
                     
                  
               
                     
                        3LNO Groundfish survey
                     
                  
                  
                     
                        PLATUXA
                     
                  
                  
                     
                        NAFO 3LNO
                     
                  
                  
                     
                        2. a 3. štvrťrok 
                     
                  
                  
                     
                        druhy žijúce pri morskom dne
                     
                  
               
                     
                        Western IBTS 4th quarter 
                     
                     
                        (vrátane Porcupine survey)
                     
                  
                  
                     
                        IBTS Q4
                     
                  
                  
                     
                        VIa, VII, VIII, IXa
                     
                  
                  
                     
                        4. štvrťrok
                     
                     
                  
                  
                     
                        druhy žijúce pri morskom dne
                     
                  
               
                     
                        Scottish Western IBTS
                     
                  
                  
                     
                        IBTS Q1
                     
                  
                  
                     
                        VIa,VIIa
                     
                  
                  
                     
                        marec
                     
                  
                  
                     
                        treskovité, sleď atlantický, makrela atlantická
                     
                  
               
                     
                        ISBCBTS September
                     
                  
                  
                     
                        ISBCBTS 
                     
                  
                  
                     
                        VIIa f-g
                     
                  
                  
                     
                        september
                     
                  
                  
                     
                        solea európska, platesa veľká
                     
                  
               
                     
                        WCBTS
                     
                  
                  
                     
                        VIIe BTS
                     
                  
                  
                     
                        VIIe 
                     
                  
                  
                     
                        október
                     
                  
                  
                     
                        solea európska, platesa veľká, čertovité, kambala malohlavá
                     
                  
               
                     
                        Blue whiting survey
                     
                  
                  
                     
                  
                  
                     
                        VI, VII
                     
                  
                  
                     
                        1. a 2. štvrťrok
                     
                  
                  
                     
                        treska belasá
                     
                  
               
                     
                        International Mackerel and Horse Mackerel Egg Survey
                     
                     
                        (trojročný) 
                     
                  
                  
                     
                        MEGS
                     
                  
                  
                     
                        VIa, VII,VIII, IXa
                     
                  
                  
                     
                        január – júl 
                     
                  
                  
                     
                        produkcia ikier makrely atlantickej a stavríd
                     
                  
               
                     
                        Sardine, Anchovy Horse Mackerel Acoustic Survey
                     
                  
                  
                     
                  
                  
                     
                        VIII, IX
                     
                  
                  
                     
                        marec – apríl – máj
                     
                  
                  
                     
                        index abundancie sardinky európskej, sardely európskej, makrely atlantickej a stavríd
                     
                  
               
                     
                        Sardine DEPM
                     
                     
                        (trojročný)
                     
                  
                  
                     
                  
                  
                     
                        VIIIc, IXa
                     
                  
                  
                     
                        2. a 4. štvrťrok 
                     
                  
                  
                     
                        biomasa neresiacej sa populácie (SSB) sardinky európskej a využívanie CUFES 
                     
                  
               
                     
                        Spawning/Pre spawning Herring/Boarfish acoustic survey
                     
                  
                  
                     
                  
                  
                     
                        VIa, VIIa-g 
                     
                  
                  
                     
                        júl, september, november, marec, január
                     
                  
                  
                     
                        sleď atlantický, šprota severná
                     
                  
               
                     
                        Biomass of Anchovy
                     
                  
                  
                     
                        BIOMAN
                     
                  
                  
                     
                        VIII
                     
                  
                  
                     
                        máj
                     
                  
                  
                     
                        biomasa neresiacej sa populácie sardely európskej SSB (DEP)
                     
                  
               
                     
                        Nephrops UWTV survey (na mori) 
                     
                  
                  
                     
                        UWTV 
                     
                     
                        (FU 11-13)
                     
                  
                  
                     
                        VIa
                     
                  
                  
                     
                        2. alebo 3. štvrťrok
                     
                  
                  
                     
                        homár štíhly
                     
                  
               
                     
                        Nephrops UWTV 
                     
                     
                        Irish Sea
                     
                  
                  
                     
                        UWTV
                     
                     
                        (FU 15)
                     
                  
                  
                     
                        VIIa
                     
                  
                  
                     
                        august
                     
                  
                  
                     
                        homár štíhly
                     
                  
               
                     
                        Nephrops UWTV survey 
                     
                     
                        Aran Grounds 
                     
                  
                  
                     
                        UWTV 
                     
                     
                        (FU 17)
                     
                  
                  
                     
                        VIIb
                     
                  
                  
                     
                        jún
                     
                  
                  
                     
                        homár štíhly
                     
                  
               
                     
                        Nephrops UWTV survey 
                     
                     
                        Celtic Sea
                     
                  
                  
                     
                        UWTV 
                     
                     
                        (FU 20-22)
                     
                  
                  
                     
                        VIIg,h,j
                     
                  
                  
                     
                        júl
                     
                  
                  
                     
                        homár štíhly
                     
                  
               
                     
                        Nephrops Survey
                     
                     
                        Offshore Portugal NepS
                     
                  
                  
                     
                        UWTV
                     
                     
                        (FU 28-29)
                     
                  
                  
                     
                        IXa
                     
                  
                  
                     
                        jún
                     
                  
                  
                     
                        homár štíhly
                     
                  
               
                     
                        Stredozemné more a Čierne more
                     
                  
               
                     
                        Pan-Mediterranean Acoustic Survey ()
                     
                  
                  
                     
                        MEDIAS
                     
                  
                  
                     
                        GSA 1, 6, 7, 9, 10, 15,
                     
                     
                        16, 17, 18, 20, 22
                     
                  
                  
                     
                        jar – leto (2. až 3. štvrťrok)
                     
                  
                  
                     
                        malé pelagické druhy
                     
                  
               
                     
                        Bottom trawl survey in Black Sea 
                     
                     
                  
                  
                     
                        BTSBS
                     
                  
                  
                     
                        GSA 29
                     
                  
                  
                     
                        jar – jeseň (2., 3., 4. štvrťrok)
                     
                  
                  
                     
                        kalkan veľký
                     
                  
               
                     
                        Pelagic trawl survey in Black Sea
                     
                  
                  
                     
                        PTSBS
                     
                  
                  
                     
                        GSA 29
                     
                  
                  
                     
                        jar – jeseň (2., 3., 4. štvrťrok)
                     
                  
                  
                     
                        šprota severná a treska merlang
                     
                  
               
                     
                        International bottom trawl survey in the Mediterranean () 
                     
                  
                  
                     
                        MEDITS
                     
                  
                  
                     
                        GSA 1, 2, 3, 5, 6, 7, 8, 9,
                     
                     
                        10, 11, 15, 16, 17, 18,
                     
                     
                        19, 20, 22, 23, 25
                     
                  
                  
                     
                        jar – leto (2. až 3. štvrťrok)
                     
                  
                  
                     
                        druhy žijúce pri morskom dne
                     
                  
               
         
         
            
                  
                     (1)
                  
                        Nariadenie Európskeho parlamentu a Rady (ES) č. 762/2008 z 9. júla 2008 o predkladaní štatistiky o akvakultúre členskými štátmi a o zrušení nariadenia Rady (ES) č. 788/96 (Ú. v. EÚ L 218, 13.8.2008, s. 1).
               
               
                  
                     (2)
                  
                        Zoznamom prieskumov na mori sa nahrádza tabuľka 10 vo vykonávacom rozhodnutí Komisie (EÚ) 2016/1251.